বেলা প্রায় সোয়া একটায় চৈতন্য চন্দ্র হালদার উপস্থাপনা শুরু করেন। তাতে তিনি সুনির্দিষ্ট তথ্য ও দিনক্ষণ উল্লেখ করে বলেন, এই মামলার প্রথম এজাহারে যেমন হানিফের নাম নেই, তেমনি পরে আরও যে তিনটি এজাহার দাখিল করা হয়, যা মতিঝিল থানা জিডি হিসেবে গ্রহণ করে, তাতেও হানিফের নাম নেই। যে অভিযোগপত্রে ২২ জনকে আসামি করে এই মামলার বিচার কার্যক্রম শুরু হয়, তাতেও হানিফের নাম ছিল না। রাষ্ট্রপক্ষ ১৬১ ধারায় যে ৪০৮ জন সাক্ষীর জবানবন্দি লিপিবদ্ধ করেন এবং আদালতে ১৬৪ ধারায় যেসব আসামি স্বীকারোক্তিমূলক জবানবন্দি দেন, তাঁদের একজনও হানিফের নাম বলেননি।